si makaraig, idudulot ng mayamang si makaraig ang isa niyang bahay. napahinuhod si kapitang basilio; naihanda ng mga binatang iyon ang lahat ng kailangan. kun sa bagay, anyang kinibit ang balikat, ay hindi lubhang masama ang panukala, at yamang hindi na mangyayaring mapag aralan ang latin, ay mapag aralan man lamang ang wikang kastila. diyan ninyo makikita tukayo, ang katunayan ng paurong na lakad natin. noong aming kapanahunan ay nag aaral kami ng latin, sapagkat ang lahat ng aming mga aklat ay nasa wikang latin; ngayon ay kaunting latin na lamang ang inyong pinag aaralan, ngunit wala kayong mga aklat sa wikang latin; sa isang dako naman, ang mga aklat ninyoy nasa wikang kastila at hindi itinuturo ang wikang ito: tas parentum pejor avis tulit nos nequiores! gaya ng sabi ni horacio. at masabi itoy lumayong nagmamalaki na waring isang emperador romano.